
   ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ







ΑΠΟΣΠΑΣΜΑ                        

Από το πρακτικό της με αριθ. 25ης/2026 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 332/2026
Στην Λευκάδα σήμερα  στις 04 του μηνός Αυγούστου του έτους  2026,  ημέρα Τρίτη  και  ώρα  12:00,  ήλθε σε τακτική, δια ζώσης, συνεδρίαση η Δημοτική Επιτροπή του Δήμου, σύμφωνα με τις δ/ξεις των άρθρων 139 έως147 του Ν.5314/2026 ύστερα από την αριθ. 21034/31.7.2026 πρόσκληση του Προέδρου της, η οποία επιδόθηκε  νόμιμα στα μέλη της.

Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω έξι (6) μέλη, άρχισε η Συνεδρίαση.

                      ΠΑΡΟΝΤΕΣ                                                                     ΑΠΟΝΤΕΣ
	1
	Βεργίνης Ξενοφών (Δήμαρχος, Πρόεδρος Δ.Ε.)

	Αρματάς Γεράσιμος

	4
	Μαργέλη Μαρία 
	4
	

	5
	Σέρβος Κων/νος 
	5
	

	6
	Σκληρός Φίλιππος 
	6
	

	7
	
	7
	


Τα πρακτικά τηρήθηκαν από τη γραμματέα της Δημοτικής Επιτροπής, Σταθοπούλου Ελένη υπάλληλο  του  Δήμου Λευκάδας.

Ο κ. Σέρβος Κων/νος, αποχώρησε πριν την συζήτηση του 18ου θέματος της Η.Δ.

Η κ. Μαργέλη Μαρία αποχώρησε πριν την συζήτηση του 13ου θέματος της Η.Δ. 
Τέθηκαν για συζήτηση έξι (6) θέματα Εκτός Ημερήσιας Διάταξης.

ΘΕΜΑ 25ο: Απόφαση Δ.Ε. για προσφυγή στη διαδικασία με διαπραγμάτευση χωρίς προηγούμενη δημοσίευση, λόγω του κατεπείγοντος, σύμφωνα με τις διατάξεις του άρθρου 32γ του Ν.4412/2026 της παροχής υπηρεσίας με τίτλο:«Παροχή συμβουλευτικών υπηρεσιών για την μελέτη και εκτέλεση εργασιών που απαιτούνται για την συμμόρφωση του Κλειστού Γυμναστηρίου του Δήμου Λευκάδας με την προκήρυξη της GBL» προϋπολογισμού 49.611,11€ με το ΦΠΑ. Συγκρότηση επιτροπής διαπραγμάτευσης.
                                            Εισηγητής: Δρ. Ξενοφών Βεργίνης, Δήμαρχος Πρόεδρος Δ.Ε.
Ο Πρόεδρος  της Δ.Ε. Δρ. Ξενοφών Ν. Βεργίνης, Δήμαρχος, πήρε τον λόγο  και έθεσε υπόψη των μελών της Επιτροπής, τα εξής:
 Έχοντας υπόψη;

1.Τις σχετικές διατάξεις του άρθρου 138 του Ν.5314/29.06.2026 «ΚΩΔΙΚΑΣ ΤΟΠΙΚΗΣ ΑΥΤΟΔΙΟΙΚΗΣΗΣ»

2.Τις διατάξεις του άρθρου 32γ του Ν.4412/2026, όπως ισχύει, καθώς και τις διατάξεις του Ν. 4782/2021 (ΦΕΚ 36 Α/2021)   Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»

3.Την αριθ.119/2026 μελέτης της Δ-νσης Τεχνικών Υπηρεσιών του Δήμου Λευκάδας.

4.Τον προϋπολογισμό του Δήμου έτους 2026 στον οποίο  θα εγγραφεί η σχετική πίστωση στην τροποποίησή του που θα γίνει στην, μετά ανάθεση, συνεδρίαση του Δημοτικού Συμβουλίου του Δήμου

5.Το γεγονός ότι οι  άνω υπηρεσίες πρέπει να ανατεθούν με τη διαδικασία του κατεπείγοντος

Απαιτείται να πραγματοποιηθούν άμεσα οι υπηρεσίες υποστήριξης και υποβοήθησης της Διεύθυνσης Τεχνικών Υπηρεσιών του Δήμου Λευκάδας προκειμένου να μελετηθούν και υλοποιηθούν οι απαιτούμενες εργασίες σύμφωνα με τον Κανονισμό Αθλητικών Διοργανώσεων του ΕΣΑΚΕ, ώστε το Κλειστό Γυμναστήριο του Δήμου Λευκάδας να πληροί τις προϋποθέσεις που επιβάλλουν οι οικείες διατάξεις της ισχύουσας νομοθεσίας και των επίσημων Κανονισμών Καλαθοσφαίρισης της FIBA και να χαρακτηρισθεί ως γήπεδο κατάλληλο για την τέλεση αγώνων Πρωταθλήματος αρμοδιότητας του ΕΣΑΚΕ. 
Οι άμεσα απαραίτητες μελέτες και εργασίες πρέπει να υλοποιηθούν έως την καταληκτική ημερομηνία έγκρισης καταλληλόλητας του γηπέδου από την Τεχνική Επιτροπή του ΕΣΑΚΕ, ήτοι στις 31/8/2026 και οι συμπληρωματικές παρεμβάσεις έως την έναρξη του πρωταθλήματος, η οποία εκτιμάται στα τέλη Σεπτεμβρίου 2026.

Για το λόγο αυτό και επειδή το παραπάνω χρονοδιάγραμμα είναι ασφυκτικό και θέτει σε κίνδυνο την έγκριση καταλληλόλητας του Κλειστού Γυμναστηρίου της Λευκάδας και ως εκ τούτου και τη χρήση του από την ομάδα της Δόξα Λευκάδας ως έδρα για τους αγώνες της σεζόν 2026-2027 της GBL, θα επιλεγεί η χρήση της περίπτωσης γ της παραγράφου 2  του άρθρου 32 του Ν.4412/2016, στην οποία ρητά αναφέρεται πως η διαδικασία με διαπραγμάτευση χωρίς προηγούμενη δημοσίευση μπορεί να χρησιμοποιείται για δημόσιες συμβάσεις έργων, προμηθειών και υπηρεσιών στην περίπτωση που «στο μέτρο που είναι απολύτως απαραίτητο, εάν λόγω κατεπείγουσας ανάγκης οφειλόμενης σε γεγονότα απρόβλεπτα για την αναθέτουσα αρχή, δεν είναι δυνατή η τήρηση των προθεσμιών που προβλέπονται για τις ανοικτές, κλειστές ή ανταγωνιστικές διαδικασίες με διαπραγμάτευση. Οι περιστάσεις που επικαλούνται οι αναθέτουσες αρχές για την αιτιολόγηση της κατεπείγουσας ανάγκης δεν πρέπει σε καμία περίπτωση να απορρέουν από δική τους ευθύνη».

Λαμβάνοντας υπόψη το γεγονός ότι στην Τεχνική Υπηρεσία του Δήμου βάσει του Ο.Ε.Υ. υπηρετούν λιγότερα στελέχη από τα προβλεπόμενα με γνωστικό αντικείμενο αντίστοιχης ιδιότητας, η υπηρεσία αδυνατεί να ανταποκριθεί και να αναλάβει πλήρως την εκπόνηση μελετών γνωστικού αντικειμένου Πολιτικού Μηχανικού.

Η παροχή συμβουλευτικών υπηρεσιών θα αφορά στην διενέργεια όλων των απαραίτητων ερευνών, στη διατύπωση προτάσεων και υπομνημάτων και στην υποστήριξη του Δήμου και ειδικότερα της Δ/νσης Τεχνικών Υπηρεσιών στο στάδιο που προηγείται της σύνταξης της μελέτης προμηθειών, υπηρεσιών ή έργου.

Οι συμβουλές και υπηρεσίες που θα προσφέρει ο ανάδοχος δύναται να ξεκινάνε από την μελέτη της διακήρυξης ενός διαγωνισμού προμηθειών, υπηρεσιών ή έργου. 

Πιο συγκεκριμένα, η τεχνική υποστήριξη θα αφορά τις παρακάτω ενέργειες-εργασίες:

1.
Έκδοση άδειας λειτουργίας αθλητικής εγκατάστασης κατηγορίας ΣΤ

2.
Σύνταξη σχεδίου εκκένωσης αθλητικής εγκατάστασης

3.
Τεύχη Δημοπράτησης έργου ανακαίνισης Κλειστού Γυμναστηρίου

4.
Έκδοση άδειας μικρής κλίμακας

5.
Καταγραφή και έλεγχος καταλληλόλητας χώρων, καθώς και ανακατανομή αυτών ώστε να πληρούνται οι προϋποθέσεις της διοργανώτριας αρχής 

6.
Επανασχεδιασμός και συντήρηση ξύλινου παρκέ αγωνιστικού χώρου

7.
Σχεδιασμός διάταξης νέων θέσεων θεατών, πάγκων και γραμματείας, καθώς και προμήθεια και τοποθέτηση κατάλληλων καθισμάτων στην κερκίδα και περιμετρικά του αγωνιστικού χώρου

8.
Προμήθεια και τοποθέτηση αθλητικού εξοπλισμού FIBA Level 1

9.
Προμήθεια και τοποθέτηση ηλεκτρονικού πίνακα και χρονομέτρων, καθώς και ηλεκτρονικών συστημάτων κριτών και γραμματείας

10.
Προμήθεια και τοποθέτηση συστημάτων και  καμερών ασφαλείας   

11.
Προμήθεια και τοποθέτηση κλιματιστικών μονάδων.

12.
Επιθεώρηση-Έγκριση καταλληλόλητας αθλητικής εγκατάστασης από Τεχνική Επιτροπή του Κανονισμού του ΕΣΑΚΕ

Λαμβάνοντας υπόψη:

-την ανάγκη άμεσης συμμόρφωσης της αθλητικής εγκατάστασης με τις προδιαγραφές της GBL
-τη σπουδαιότητα της διατήρησης της έδρας της Α.Σ. ΔΟΞΑ Λευκάδας στη Λευκάδα

-τον εξαιρετικά περιορισμένο χρόνο που απομένει μέχρι την έναρξη της αγωνιστικής περιόδου 2026-2027

-Το απρόβλεπτο γεγονός ότι η ομάδα μπάσκετ ανδρών «ΔΟΞΑ ΛΕΥΚΑΔΑΣ» αναδείχθηκε πρωταθλήτρια  της ELITE LEAGUE για την αγωνιστική περίοδο 2025-2026(Μαϊος 2026)εξασφαλίζοντας την απευθείας άνοδο στη STOIXIMAN GREEK BASKET LEAGUE (GBL)

-Το γεγονός ότι το πρωτάθλημα ξεκινά αρχές Φθινοπώρου 2026

-Το γεγονός ότι η ομάδα μπάσκετ ανδρών «ΔΟΞΑ ΛΕΥΚΑΔΑΣ» χρησιμοποιεί επίσημη έδρα διεξαγωγής των εντός έδρας αγώνων της το Δημοτικό Κλειστό Γυμναστήριο Λευκάδας.

H αναβάθμιση του Κλειστού Γυμναστηρίου αποτελεί αναγκαία προϋπόθεση για τη συμμόρφωση της εγκατάστασης με τις απαιτήσεις της GREEK BASKETBALL LEAGUE,τη διατήρηση της δυνατότητας φιλοξενίας αγώνων της κορυφαίας εθνικής κατηγορίας στη Λευκάδα και την περαιτέρω ανάπτυξη του Αθλητισμού στο Νησί, με σημαντικά οφέλη για την τοπική κοινωνία, τη νεολαία και την  τοπική οικονομία.

                                            ΕΙΣΗΓΟΥΜΑΣΤΕ :

Α) Την προσφυγή στη διαδικασία με διαπραγμάτευση χωρίς προηγούμενη δημοσίευση λόγω του κατεπείγοντος, σύμφωνα με τις διατάξεις του  άρθρου 32 γ΄ του ν.4412/2016 για την  υλοποίηση της υπηρεσίας με τίτλο:«Παροχή συμβουλευτικών υπηρεσιών για την μελέτη και εκτέλεση εργασιών που απαιτούνται για την συμμόρφωση του Κλειστού Γυμναστηρίου του Δήμου Λευκάδας με την προκήρυξη της GBL» προϋπολογισμού 49.611,11€ με το ΦΠΑ.

Επειδή δεν υπάρχει στο προϋπολογισμό του Δήμου εγγεγραμμένη πίστωση θα γίνει αναγκαία αναμόρφωση προϋπολογισμού στην πρώτη μετά την ανάθεση συνεδρίαση του Δ.Σ. (άρθρο 460 παρ.2 του Ν.5314/2026 «ΚΩΔΙΚΑΣ ΤΟΠΙΚΗΣ ΑΥΤΟΔΙΟΙΚΗΣΗΣ»
Β) Την συγκρότηση επιτροπής ως εξής:
ΤΑΚΤΙΚΑ ΜΕΛΗ

1)Ελευθέριος Σίδερης –ΜΗΧΑΝΟΛ.ΜΗΧ.ΠΕ

2)Ζωή Πάντζου -ΜΗΧΑΝ. ΠΑΡΑΓ. & ΔΙΟΙΚΗΣΗΣ ΠΕ

3)Θωμάς Βουκελάτος-ΤΟΠΟΓΡ.ΜΗΧ.ΤΕ 
ΑΝΑΠΛΗΡΩΜΑΤΙΚΑ ΜΕΛΗ

1) Βικτωρία Παπαρίζου-ΠΟΛΙΤ.ΜΗΧ.ΠΕ

2)  Αγγελική Γεωργάκη- ΠΟΛΙΤ.ΜΗΧ.ΠΕ

3)  Βασιλική Περδικάρη- ΧΗΜ.ΜΗΧ.ΠΕ

Πρόεδρος της επιτροπής ορίζεται ο κ. Ελευθέριος Σίδερης.
Αναπληρωτής  του  Προέδρου ορίζεται η  κα Βικτωρία Παπαρίζου. 

Γραμματέας της επιτροπής ορίζεται η κ. Μαρία Τριτσαρώλη και αναπληρωματική της η 

 κα Γράψα Γεωργία.

Η Επιτροπή μετά από διαλογική συζήτηση λαμβάνοντας υπόψη

                            1.την ανωτέρω εισήγηση.

2.τις δ/ξεις  των άρθρων 139 έως 147 του Ν. 5314/2026

3.τις δ/ξεις των άρθρων 9 & 26 του Ν. 5056/2023.
ΑΠΟΦΑΣΙΖΕΙ ΟΜΟΦΩΝΑ
Α) Την προσφυγή στη διαδικασία με διαπραγμάτευση χωρίς προηγούμενη δημοσίευση λόγω του κατεπείγοντος, σύμφωνα με τις διατάξεις του  άρθρου 32 γ΄ του ν.4412/2016 για την  υλοποίηση της υπηρεσίας με τίτλο:«Παροχή συμβουλευτικών υπηρεσιών για την μελέτη και εκτέλεση εργασιών που απαιτούνται για την συμμόρφωση του Κλειστού Γυμναστηρίου του Δήμου Λευκάδας με την προκήρυξη της GBL» προϋπολογισμού 49.611,11€ με το ΦΠΑ.

Επειδή δεν υπάρχει στο προϋπολογισμό του Δήμου εγγεγραμμένη πίστωση θα γίνει αναγκαία αναμόρφωση προϋπολογισμού στην πρώτη μετά την ανάθεση συνεδρίαση του Δ.Σ. (άρθρο 460 παρ.2 του Ν.5314/2026 «ΚΩΔΙΚΑΣ ΤΟΠΙΚΗΣ ΑΥΤΟΔΙΟΙΚΗΣΗΣ»
Β) Την συγκρότηση επιτροπής ως εξής:
ΤΑΚΤΙΚΑ ΜΕΛΗ

1)Ελευθέριος Σίδερης –ΜΗΧΑΝΟΛ.ΜΗΧ.ΠΕ

2)Ζωή Πάντζου -ΜΗΧΑΝ. ΠΑΡΑΓ. & ΔΙΟΙΚΗΣΗΣ ΠΕ

3)Θωμάς Βουκελάτος-ΤΟΠΟΓΡ.ΜΗΧ.ΤΕ 

ΑΝΑΠΛΗΡΩΜΑΤΙΚΑ ΜΕΛΗ

1) Βικτωρία Παπαρίζου-ΠΟΛΙΤ.ΜΗΧ.ΠΕ

2)  Αγγελική Γεωργάκη- ΠΟΛΙΤ.ΜΗΧ.ΠΕ

3)  Βασιλική Περδικάρη- ΧΗΜ.ΜΗΧ.ΠΕ

Πρόεδρος της επιτροπής ορίζεται ο κ. Ελευθέριος Σίδερης.
Αναπληρωτής  του  Προέδρου ορίζεται η  κα Βικτωρία Παπαρίζου. 

Γραμματέας της επιτροπής ορίζεται η κ. Μαρία Τριτσαρώλη και αναπληρωματική της η 

 κα Γράψα Γεωργία.

                
Η απόφαση αυτή πήρε αύξοντα αριθμό: 332/2026.     
     Ο Πρόεδρος 

                          

 Τα Μέλη

    
       Δρ. ΞΕΝΟΦΩΝ Ν. ΒΕΡΓΙΝΗΣ

                                ΔΗΜΑΡΧΟΣ

σελ. 26
1

